text: [{"text_idx": "#000002", "text": "Shillong:U Myntri Sorkar barim ka jylla Bah Samlin Malngiang, ula pynpaw ba kan bha shibun i\u0308a u Bah HDR Lyngdoh, ba un shongthait noh da kaba don burom kum ba la pynpaw da ka I\u0308ing ka sem jongu, hynrei ban ieh beit noh ha u ba un peit i\u0308a ka Sohi\u0308ong Constituency."}, {"text_idx": "#000003", "text": "Une u MLA barim ka HSPDP ba la kynthih sha ka NPP, ula kren i\u0308a kane, hadien ka jingthep kyrteng kum u kyrtong ka NPP ban i\u0308akhun i\u0308a ka ilekshon MLA-2023 na Sohi\u0308ong constituency.\u201cNga don ka jingshaniah kaba skhem ba ngan jop biang i\u0308a ka ilekshon namar nga la trei shitom ha baroh 5 snem ha kylleng ki shnong ki thaw bad ki paidbah ki la dep ban bishar bniah i\u0308a ka kam kaba la trei da u Bah HDR Lyngdoh ha kine ki 25 snem kiba nga la trei tang ha kine ki 5 snem ba wanrah i\u0308a ka jingkylla ha ka Constituency baroh kawei,\u201d ong u Bah Samlin."}]